लोकपाल : यूपीए के नेताओं से बैठक करेंगे पीएम  
लोकपाल के मुद्दे पर आम राय बनाने के लिए प्रधानमंत्री मनमोहन सिंह मंगलवार को यूपीए के नेताओं के साथ बैठक करेंगे।
लोकपाल के मुद्दे पर आम राय बनाने के लिए प्रधानमंत्री मनमोहन सिंह मंगलवार को यूपीए के नेताओं के साथ बैठक करेंगे। समझा जा रहा है कि इस बैठक के बाद लोकपाल के मुद्दे पर यूपीए में एक राय होगी और इसे सर्वसम्मति से लोकसभा में रखा जाएगा। लोकपाल बिल 20 दिसंबर को लोकसभा में पेश किया जाएगा।  अन्ना हजारे और विपक्षी दल सरकार पर पहले से ही कमजोर लोकपाल बिल लाने का आरोप लगाते रहे हैं। रिटेल में विदेशी निवेश के मुद्दे पर सहयोगी दलों के गतिरोध के बाद यूपीए की यह पहली बैठक है। एफडीआई पर सहयोगी तृणमुल और द्रमुक के विरोध के चलते सरकार को इस मुद्दे को ठंडे बस्ते में डालना पड़ा था।